Diari Oficial de la Generalitat Valenciana


Sumari del DOGV 7088, del 13-08-2013 (2013/8179)

Subhasta número P4318U9396263919 del dret de transmissió de la titularitat de la concessió administrativa per a l'explotació de l'expenedoria de tabac i timbre número 2 de Sedaví.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8179


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta número C0683Z6278011551 del dret de transmissió de la titularitat de la concessió administrativa per a l'explotació de l'expenedoria de tabac i timbre número 2 de Sedaví. [2013/8179]  
Dependència Regional de Recaptació  
Equip Regional de Subhastes  
Anunci de subhasta  
Subhasta número P9872N4543986633  
El cap de la Dependència Regional de Recaptació de la Delegació de l'Agència Estatal d'Administració Tributària (AEAT) de València fa saber:   
Que de conformitat amb allò que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords, amb data 12 de juny de 2013, que decretaven l'alienació, per mitjà de subhasta, dels béns que es detallen en la relació de béns a subhastar inclosa en este anunci com a annex I. La subhasta se celebrarà el dia 19 de setembre de 2013, a les 10.00 hores, a la Delegació Especial de l'AEAT de València, carrer Guillem de Castro, número 4 (saló d'actes, segon pis) a València.  
En compliment de l'esmentat article, es publica el present anunci i s'advertix, a les persones que desitgen participar en la subhasta, el següent:  
Primer. Els béns a subhastar estan afectes per les càrregues i gravàmens que figuren en la seua descripció, i que consten en l'expedient, els quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute no ingressat, els interessos que s'hagen produït o es produïsquen fins a la data d'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que puguen participar personalment en la licitació amb postures superiors a les del sobre. Les dites ofertes, que tindran el caràcter de màximes, seran presentades en el registre general de l'oficina on se celebre la subhasta, i s'han de fer constar a l'exterior del sobre les dades identificatives d'esta. Al sobre s'inclourà, a més de l'oferta i el depòsit constituït conforme al punt quart, les dades corresponents al nom i els cognoms o raó social o denominació completa, número d'identificació fiscal i domicili del licitador.  
  
Els licitadors podran participar en la subhasta per via telemàtica i presentar ofertes i/o realitzar licitacions automàtiques, a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns realitzats pels òrgans de recaptació.  
  
Quart. Tot licitador haurà de constituir, davant de la mesa de subhasta amb anterioritat a la seua celebració, un depòsit del 20 per cent del tipus de subhasta en primera licitació, excepte per a aquells lots en què s'haja acordat un percentatge menor, que en cap cas no serà inferior al 10 per cent. L'import del depòsit per a cada un dels lots està determinat en la relació de béns a subhastar inclosa en este anunci. El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació, o per via telemàtica, a través d'una entitat col·laboradora adherida a este sistema que assignarà un número de referència complet (NRC) que permeta la seua identificació, d'acord amb el que establix la Resolució 5/2002, de 17 de maig (BOE de 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, este depòsit s'aplicarà a la cancel·lació del deute, sense perjuí de les responsabilitats en què puguen incórrer pels perjuís que origine esta falta de pagament.  
  
Quint. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, i fixarà el nou tipus de subhasta en el 75 per cent del tipus de subhasta en la licitació, o bé anunciarà la iniciació del tràmit d'adjudicació directa, que es durà a terme d'acord amb l'article 107 del Reglament General de Recaptació.  
Sext. L'adjudicatari haurà d'ingressar en la data de l'adjudicació, o dins dels 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en els quals no cal tindre compte obert. També pot realitzar-se el pagament per mitjà de deute en el seu compte corrent, a través d'Internet en l'adreça , en l'opció «Oficina virtual. Pagament d'impostos».  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, l'Agència Tributària alçarà la retenció realitzada sobre el depòsit constituït per l'adjudicatari.  
Sèptim. Si en la licitació no s'ha cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
  
Les ofertes es podran presentar en el termini en què a tals efectes comunique la mesa de subhasta. S'hauran de presentar en sobre tancat al registre general de l'oficina on s'haja realitzat la subhasta i hauran d'anar acompanyades, si és el cas, del depòsit.  
Així mateix es podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns realitzats pels òrgans de recaptació.  
  
Transcorregut el termini assenyalat per la mesa de subhastes, esta obrirà les ofertes presentades, i podran adjudicar-se els béns si alguna d'estes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjuí de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent realitzar una segona licitació; si hi ha hagut segona licitació, no hi haurà preu mínim.  
  
Octau. Tractant-se d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. En cas de béns inscriptibles en registre públics, els licitadors no tindran dret a exigir altres títols de propietat que els aportats en l'expedient; els dits títols estaran a disposició dels interessats en les oficines d'esta dependència de recaptació on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el Registre, el document públic de venda és el títol per mitjà del qual pot efectuar-se la immatriculació en els termes que preveu la legislació hipotecària; en els altres casos en què calga, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.  
  
Deu. El tipus de subhasta no inclou els impostos indirectes que graven la transmissió de dites béns. Tots els gastos i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a compte de l'adjudicatari. L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec d'ell els gastos que queden pendents de pagament.  
  
Onze. El procediment de constrenyiment només se suspendrà en els termes i les condicions assenyalats en l'article 165 de la Llei 58/2003, de 17 de desembre, General Tributària.  
Dotze. També seran aplicables les condicions que es recullen en l'annex 2.  
En tot allò no previst en este anunci caldrà ajustar-se al que s'ha preceptuat en les disposicions legals que regulen l'acte.  
  
  
ANNEX I  
  
Dependència Regional de Recaptació  
Equip Regional de Subhastes  
19 de setembre de 2013  
Relació de béns a subhastar  
Subhasta número R3912E5718526836  
Lot número 21  
Tipus de subhasta en primera licitació: 2.549.967,00 euros.  
Trams: 2.000,00 euros.  
Depòsit: 509.993,40 euros.  
Bé número 1  
Tipus de bé: altres béns i drets.  
Tipus de dret: altres drets.  
Inscripció: Registre de València.  
Depositari: Moreno Cayuela, Agustín  
Lloc del depòsit: avinguda de Madrid, 12, B, Sedaví.  
Descripció: embargament del dret de transmissió de la titularitat de la concessió administrativa per a l'explotació de l'expenedoria de tabac i timbre número 2 de Sedaví, València.  
Número de bé: 49497094484.  
Valoració: 2.549.967,00 euros.  
Càrregues: no hi consten càrregues.  
València, 12 de juny de 2013  
  
  
ANNEX 2  
  
Altres condicions  
  
Informació addicional  
Al lot número 21. La subhasta es limita únicament a la concessió administrativa per a l'exercici de l'activitat sense que en cap cas s'estiga subhastant l'immoble en què s'està exercint esta en l'actualitat.  
  
La ubicació de l'expenedoria s'haurà de realitzar dins de la mateixa àrea d'actuació. S'entendrà inclosa en l'àrea d'actuació la nova localització que es trobe, respecte de l'originària, a una distància inferior a 1.500 metres (art. 39.5, RD 1199/1999, 09.07.1999). La ubicació actual de l'expenedoria es troba a l'avinguda Maria Cristina, número 12 (Sedaví).  
A més, s'haurà de mantindre una distància mínima entre expenedories, que serà de 150 metres (art. 35.2, RD 1199/1999, 09.07.1999).  
El licitador que participe en la subhasta haurà de reunir els requisits assenyalats en l'article 26 del Reial Decret 1199/1999, de 9 de juliol.  
En cas d'adjudicació, el licitador haurà d'aportar la documentació al Comissionat per al Mercat de Tabacs, organisme autònom competent.  
  
La concessió d'expenedoria de tabac serà atorgada per la Secretaria d'Estat d'Hisenda a proposta del Comissionat per al Mercat de Tabacs, per tant, la seua transmissió està subjecta a l'autorització prèvia del president del Comissionat (art. 46, RD 1199/1999, 09.07.1999).  
  
La persona que en resulte adjudicatària tindrà dret a l'exercici de l'activitat per un termini de 30 anys.   
D'acord amb l'article 46, punt u, del Reial Decret 1199/1999 l'existència de procediments sancionadors per infracció, pendents de pagament, implica la impossibilitat de transmetre la concessió administrativa de l'expenedoria de tabac. En el cas que la concessió tinga sancions pendents, el seu pagament correspondrà a l'adjudicatari.  
  
  
València, 24 de juliol de 2013.- El cap de la Dependència Regional de Recaptació: Carlos Fernández de Córdoba Barragán.